AF มอบเงิน 5 แสนบ. สนับสนุน “เครื่องติดตามการทำงานของหัวใจ”
AF มอบเงิน 5 แสนบ. สนับสนุน “เครื่องเฝ้าติดตามการทำงานของหัวใจ” โรงพยาบาลธรรมศาสตร์เฉลิมพระเกียรติ
7 ก.พ. 2565

นายอัครวิทย์ สุกใส ประธานเจ้าหน้าที่บริหาร บริษัท ไอร่า แฟคตอริ่ง จำกัด (มหาชน) หรือ AF มอบเงินจำนวน 500,000 บาท ให้กับ รศ.นพ.พฤหัส ต่ออุดม ผู้อำนวยการโรงพยาบาลธรรมศาสตร์เฉลิมพระเกียรติ เพื่อสนับสนุนเครื่องเฝ้าติดตามการทำงานของหัวใจ โดยมีนางนลินี งามเศรษฐมาศ ประธานเจ้าหน้าที่บริหาร บริษัท ไอร่า แคปปิตอล จำกัด (มหาชน) หรือ AIRA ให้เกียรติร่วมงาน พร้อมด้วยเจ้าหน้าที่จากโรงพยาบาลฯ ร่วมรับมอบ ณ อาคารผู้ป่วยนอก ม.ร.ว.สุวพรรณ สนิทวงศ์
ทั้งนี้กลุ่มบริษัทไอร่าได้มีการสนับสนุนและสมทบทุนผ่านองค์กร หน่วยงาน มูลนิธิต่างๆอย่างต่อเนื่อง เพื่อส่งต่อความช่วยเหลือไปยังผู้ป่วยและประชาชนที่ได้รับความเดือดร้อนและผลกระทบจากสถานการณ์การแพร่ระบาดของโรคโควิด-19